Wilhelmj studerede violin under [[Ferdinand David]] i [[Leipzig]], [[Musikteori|teori]] hos [[Moritz Hauptmann]], [[Ernst Friedrich Richter]] og [[Joachim Raff]]. Hans fuldendte teknik, i forbindelse med en sjælden stor og klangskøn tone, genialitet i opfattelse og gengivelse, stillede ham i række med de første violinister. Som sådan blev han fejret på vidtstrakte [[Koncert (begivenhed)|koncertrejser]], der førte ham over så godt som hele jordkloden; [[Skandinavien]] besøgte Wilhelmj 1871 og 1885. I 1876 var han [[koncertmester]] ved [[festspil]]lene i [[Bayreuth]]; en tid lang ledede Wilhelmj en [[Professionshøjskole|højskole]] for violinspil i [[Biebrich am Rhein]], senere bosatte han sig i [[Blasewitz]] ved [[Dresden]], og 1894 fik han [[ansættelse]] ved [[Guildhall School of Music and Drama|Guildhall School of Music]] i London.
Musik